Mural en Xixón d’acoyida al escuadrón zapatista de xira per Europa
#000000
Un garrapiellu de persones pintaron güei un mensaxe visual de bienvenida a la delegación del EZLN que llegó a Galicia va unos díes
#000001
Un garrapiellu de persones del movimientu asturianu de solidaridá cola causa zapatista pintaron güei nel barriu de Nuevu Xixón un mural d’acoyida a los miembros del Escuadrón 421 del Exércitu Zapatista de Lliberación Nacional (EZLN) que llegaron va unos díes a Vigo nuna travesía tresoceánica nel barcu rebautizáu como La Montaña pa llevar a cau una xira per Europa. El mural fízose, con consentimientu del vecindariu, nuna muria del parque Avelino Vidal a lo llargo de tres hores de trabayu y cola mano d’obra altruísta de neñes y neños, mocedá y persones mayores.
#000006
Les siete muyeres y homes que viaxaron a bordu de La Montaña nuna travesía que zarpó del puertu mexicanu d’Isla Mujeres’l 2 de mayu son l’avanzada de la ‘invasión’ zapatista d’Europa (siguen el rumbu contrariu de los conquistadores europeos qu’invadieron les sos tierres va más de mediu mileniu). Ún d’esos grupos que van dir llegando a Europa tien previsto visitar Asturies, onde va ser acoyíu pol movimientu de solidaridá col zapatismu.
#000008